pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สมอ. ดึงร้านจำหน่ายขายสินค้าได้มาตรฐาน มอก. มอบป้าย “ร้าน มอก.” การันตีคุณภาพกว่า 500 สาขาทั่วประเทศ
วันศุกร์ที่ 29 กันยายน 2560
สมอ. ดึงร้านจําหน่ายขายสินค้าได้มาตรฐาน มอก. มอบป้าย “ร้าน มอก.” การันตีคุณภาพกว่า 500 สาขาทั่วประเทศ
​สมอ. มอบป้ายสัญลักษณ์ “ร้าน มอก.” ให้ร้านจําหน่ายเพิ่มอีก 124 สาขา รวมเป็นเครือข่ายร้าน มอก. แล้วกว่า 500 สาขา ตั้งเป้าเพิ่ม “ร้าน มอก.” เพิ่มช่องทางจําหน่ายสินค้าได้มาตรฐาน และสร้างความปลอดภัยแก่ผู้บริโภค
นางเบญจมาพร เอกฉัตร์ รองเลขาธิการ สํานักงานมาตรฐานผลิตภัณฑ์อุตสาหกรรม (สมอ.) เปิดเผยภายหลังเป็นประธานในพิธีเปิดการสัมมนาเรื่อง “ร้าน มอก. พัฒนาผู้ประกอบการร้านจําหน่ายอย่างยั่งยืน” และมอบป้ายสัญลักษณ์ร้าน มอก. ว่า ตั้งแต่เดือนกันยายน 2559 ที่ สมอ. เปิดตัวโครงการ “ร้าน มอก.” มีร้านจําหน่ายเข้าร่วมโครงการและผ่านหลักเกณฑ์ได้รับป้ายสัญลักษณ์ “ร้าน มอก.” ไปแล้วจํานวน 8 ราย รวม 434 สาขา ซึ่งภายหลังจากได้รับป้ายสัญลักษณ์แล้ว สมอ. ได้ลงพื้นที่ตรวจติดตามร้านจําหน่ายอย่างต่อเนื่อง ในเขตพื้นที่จังหวัดเชียงใหม่ พิษณุโลก นครสวรรค์ อุดรธานี นครปฐม อุบลราชธานี ขอนแก่น นครศรีธรรมราช ชลบุรี นครราชสีมา ระยอง และสุราษฎร์ธานี เพื่อให้ยังคงรักษาคุณภาพให้เป็นตามเงื่อนไขของโครงการ พร้อมกับเชิญชวนร้านจําหน่ายในจังหวัดดังกล่าวให้เข้าร่วมโครงการ โดยการจัดสัมมนาเรื่อง “ร้าน มอก.” กับผลกระทบต่อผู้ประกอบการและผู้บริโภค เพื่อให้ผู้ประกอบการและเจ้าของร้านค้าได้รับรู้และทราบหลักเกณฑ์และประโยชน์ที่ได้รับจากการเข้าร่วมโครงการ ซึ่งในปี 2560 มีร้านจําหน่ายที่ยื่นความประสงค์เข้าร่วมโครงการแล้วทั้งสิ้นจํานวน 43 ราย 161 สาขา ในจํานวนนี้มีผู้ผ่านเกณฑ์ที่ได้รับมอบใบประกาศเกียรติคุณและป้ายสัญลักษณ์ “ร้าน มอก.” จํานวน 10 ราย 124 สาขา ดังนี้
1. บริษัท วงศธรวัสดุภัณฑ์ 1999 จํากัด
2. บริษัท โฮมสุขภัณฑ์ จํากัด จํานวน 2 สาขา ได้แก่ สาขาจังหวัดเชียงใหม่ และเชียงราย
3. บริษัท นิยมพานิช จํากัด จํานวน 109 สาขา ได้แก่ สาขาจังหวัดเชียงใหม่ ลําพูน และแม่ฮ่องสอน
4. บริษัท เชียงใหม่สยามทีวี จํากัด จํานวน 4 สาขา ได้แก่ สาขาจังหวัดเชียงใหม่จํานวน 2 สาขา สาขาลําปาง และลําพูน
5. ร้านไพโรจน์โลหะกิจ จังหวัดพิษณุโลก
6. ห้างหุ้นส่วนจํากัด เสาเอกซีเมนต์ จังหวัดพิษณุโลก
7. ร้านธนพัฒน์ สตีล จังหวัดนครสวรรค์
8. ห้างหุ้นส่วนจํากัด ชวนิจคอนกรีต จังหวัดนครสวรรค์
9. บริษัท เสรีก่อสร้าง (1985) จํากัด จังหวัดขอนแก่น
10. บริษัท อีสท์แมน บิลดิ้ง แมททีเรียล (ไทยแลนด์) จํากัด จํานวน 3 สาขา ได้แก่ สาขากรุงเทพฯ ระยอง และหาดใหญ่
ส่วนร้านค้าที่เหลืออยู่ระหว่างการพิจารณาคุณสมบัติของร้านจําหน่ายที่จะเป็น “ร้าน มอก.” ต่อไป ทําให้ขณะนี้มีร้านจําหน่ายที่เข้าร่วมโครงการและได้รับป้ายสัญลักษณ์ “ร้าน มอก.” แล้วจํานวนทั้งสิ้น 18 ราย 558 สาขา
รองเลขาธิการ สมอ. กล่าวเพิ่มเติมว่า สมอ. ตั้งเป้าหมายให้โครงการร้าน มอก. สร้างการรับรู้ให้ร้านจําหน่ายตระหนักถึงความสําคัญของการเลือกจําหน่ายสินค้าที่ได้มาตรฐาน ร่วมกันคุ้มครองผู้บริโภคให้ปลอดภัยจากการใช้ผลิตภัณฑ์อุตสาหกรรม และเป็นกลไกที่สําคัญทางการตลาดในการผลักดันให้ผู้ประกอบการที่ละเมิดสิทธิผู้บริโภคโดยผลิตสินค้าที่ไม่ได้มาตรฐานออกสู่ท้องตลาด ไม่สามารถจําหน่ายสินค้าได้ โดยตั้งเป้าไว้ว่า “ร้าน มอก.” จะต้องเพิ่มขึ้นทุกๆ ปี และกระจายอยู่ทุกภูมิภาคทั่วประเทศ เพื่อยืนยันว่าผู้บริโภคจะได้รับความปลอดภัยจากการใช้สินค้าอุตสาหกรรม และตอกย้ําความเชื่อมั่นในเครื่องหมาย มอก.
28 กันยายน 2560
รัฐบาลไทย-ข่าวทำเนียบรัฐบาล-นายกรัฐมนตรีระบุรัฐบาลเร่งแก้ไขปัญหายางพารา และน้ำมันปาล์ม กระตุ้นให้นำมาใช้ประโยชน์ในประเทศมากขึ้น
วันอังคารที่ 26 กุมภาพันธ์ 2562
นายกรัฐมนตรีระบุรัฐบาลเร่งแก้ไขปัญหายางพารา และน้ํามันปาล์ม กระตุ้นให้นํามาใช้ประโยชน์ในประเทศมากขึ้น
นายกรัฐมนตรีระบุรัฐบาลเร่งแก้ไขปัญหายางพารา และน้ํามันปาล์ม กระตุ้นให้นํามาใช้ประโยชน์ในประเทศมากขึ้น
วันนี้ (26 กุมภาพันธ์ 2562) เวลา 13.20 น. ณ บริเวณห้องโถงตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงการแก้ไขปัญหายางพาราว่า ได้มีการแก้ไขปัญหาราคายางพาราตามลําดับ ปัจจุบันราคายางพาราอยู่ที่ประมาณ 48 บาท โดยจะพยายามผลักดันการใช้ประโยชน์ยางพาราในประเทศมากที่สุด เช่น นํามาทําถนนหนทาง เป็นต้น
ส่วนราคาปาล์มน้ํามัน นายกรัฐมนตรีกล่าวว่า ราคาปัจจุบันอยู่ที่ประมาณ 2 – 3 บาท โดยได้สั่งการให้กระทรวงเกษตรและสหกรณ์ กระทรวงพาณิชย์ และกระทรวงพลังงานหารือร่วมกันในการซื้อมาใช้ผลิตไฟฟ้า เบื้องต้นมีการจัดซื้อมาแล้วแสนตัน ซึ่งตั้งเป้าไว้ว่าจะซื้อจํานวนแสนหกหมื่นตัน พร้อมกับสั่งการให้กระทรวงพาณิชย์ และหน่วยงานที่เกี่ยวข้องตรวจสอบสต๊อกเก็บปาล์มน้ํามัน หากพบจํานวนที่ไม่ตรงกับยอดที่แจ้งไว้ ต้องชี้แจงให้ได้ว่าจํานวนที่ไม่ตรงมาจากไหน และได้มีการสั่งให้เจ้าหน้าที่เข้มงวดตามบริเวณด่านชายแดน ทั้งนี้ อยู่ที่ทุกคนต้องช่วยกันแก้ไขปัญหา
--------------------------------------------------
รัฐบาลไทย-ข่าวทำเนียบรัฐบาล-สธ. ชี้หน้ากากอนามัยใช้ครั้งเดียวทิ้ง
วันอังคารที่ 3 มีนาคม 2563
สธ. ชี้หน้ากากอนามัยใช้ครั้งเดียวทิ้ง
กระทรวงสาธารณสุข ชี้หน้ากากอนามัยใช้ได้ครั้งเดียว นํามาซักใช้ซ้ําไม่ได้ อาจปนเปื้อนเชื้อโรค แนะประชาชนทั่วไปใช้หน้ากากผ้าเมื่อต้องเข้าไปในที่ชุมชน
วันนี้ (3 มีนาคม 2563) แพทย์หญิงพรรณพิมล วิปุลากร อธิบดีกรมอนามัย ให้สัมภาษณ์กรณีข่าวการจับกุมผู้นําหน้ากากอนามัยใช้แล้วมาจําหน่าย ว่า การกระทําดังกล่าวเป็นการกระทําผิดกฎหมาย หลอกลวง และเป็นอันตรายต่อประชาชน เนื่องจากหน้ากากอนามัยออกแบบเพื่อการใช้ครั้งเดียวแล้วทิ้ง ไม่สามารถซัก รีด และนํากลับมาใช้ใหม่ได้ และอาจมีการปนเปื้อนเชื้อโรค ทําให้เกิดการแพร่กระจายเชื้อ จึงขอให้ประชาชนระมัดระวังผู้ที่ฉวยโอกาส ควรซื้อจากแหล่งที่ได้มาตรฐาน
แพทย์หญิงพรรณพิมล กล่าวต่อว่า การใช้หน้ากากป้องกันโรคควรใช้ให้เหมาะสมกับสถานการณ์ โดยกลุ่มที่มีความเสี่ยงสูง เช่นบุคลากรการแพทย์ที่รักษาผู้ป่วยโรคระบบทางเดินหายใจรุนแรง ควรใช้ชนิด N95 ส่วนกลุ่มบุคลากรที่สัมผัสกับผู้ป่วยโรคระบบทางเดินหายใจทุกโรค และผู้ที่มีอาการระบบทางเดินหายใจ มีอาการไอ จาม ใช้หน้ากากอนามัยทางการแพทย์ สําหรับกลุ่มที่มีความเสี่ยงต่ํา เช่น บุคลากรสาธารณสุขที่ไม่คลุกคลีกับผู้ป่วย และประชาชนทั่วไปที่ไม่ได้ป่วย แนะนําให้ใช้หน้ากากผ้า เมื่อต้องเข้าไปในแหล่งชุมชนที่มีผู้คนหนาแน่น หรือใช้รถขนส่งสาธารณะ ซึ่งข้อดีของหน้ากากผ้า คือสามารถนํามาซักให้สะอาดแล้วใช้ซ้ําได้อีก และเย็บใช้ได้เอง
******************************* 3 มีนาคม 2563
รัฐบาลไทย-ข่าวทำเนียบรัฐบาล-โครงการ “ปลูกเพื่อป(ล)อด ล้านต้น ลด PM2.5”
วันศุกร์ที่ 14 กุมภาพันธ์ 2563
โครงการ “ปลูกเพื่อป(ล)อด ล้านต้น ลด PM2.5”
วันศุกร์ที่ 14 กุมภาพันธ์ 2563
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเชิญชวนประชาชนร่วมกันปลูกต้นไม้เพื่อดูดซับฝุ่นละอองในอากาศ ตามโครงการ “ปลูกเพื่อป(ล)อด ล้านต้น ลด PM2.5” โดยปลูกพืชที่มีลักษณะการแตกกิ่งก้านหนาแน่น ใบมีความหยาบ เหนียว และมีขน ซึ่งจะช่วยดักจับฝุ่นไว้ที่ผิวใบและดูดซับเข้าไปในปากใบ เช่น กระดุมทอง คล้านกยูง เศรษฐีเรือนใน เฟินขนนก เฟินเจ้าฟ้า ตีนตุ๊กแก และต้นสนไซเปรส เป็นต้น ซึ่งพืชดังกล่าวสามารถปลูกได้ในบ้าน อาคาร ริมถนน และสวนสาธารณะ ช่วยสร้างภูมิต้านทานในระยะยาว และประชาชนยังสามารถเพาะพันธุ์เพื่อจําหน่ายเป็นอาชีพเสริมได้อีกทางหนึ่งด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมสรรพากรให้บริการรับแบบฯ ภ.ง.ด.90 และ ภ.ง.ด.91 นอกเวลาราชการและในวันหยุดราชการ
วันศุกร์ที่ 16 มีนาคม 2561
กรมสรรพากรให้บริการรับแบบฯ ภ.ง.ด.90 และ ภ.ง.ด.91 นอกเวลาราชการและในวันหยุดราชการ
กรมสรรพากรให้บริการรับแบบฯ ภ.ง.ด.90 และ ภ.ง.ด.91 นอกเวลาราชการและในวันหยุดราชการ
กรมสรรพากรอํานวยความสะดวกให้แก่ผู้เสียภาษีในเขตกรุงเทพมหานคร ที่ประสงค์จะยื่นแบบแสดงรายการภาษีเงินได้บุคคลธรรมดา ภ.ง.ด.90 และ ภ.ง.ด.91 ประจําปีภาษี 2560 โดยได้ขยายเวลาให้บริการรับแบบแสดงรายการฯ และรับชําระภาษี ณ สํานักงานสรรพากรพื้นที่สาขาทุกแห่งเฉพาะในเขตกรุงเทพมหานครนอกเวลาราชการและในวันหยุดราชการ เริ่มตั้งแต่วันที่ 15 - 31 มีนาคม 2561 วันจันทร์ถึงวันศุกร์ให้บริการตั้งแต่เวลา 08.30 - 19.00 น. ไม่หยุดพักเที่ยง และในวันเสาร์ที่ 17 , 24 และ 31 มีนาคม 2561 ตั้งแต่เวลา 08.30 - 16.30 น. ส่วนผู้เสียภาษีที่ยื่นแบบแสดงรายการฯ ทางอินเทอร์เน็ตที่เว็บไซต์กรมสรรพากร www.rd.go.th หรือยื่นผ่าน Rd smart tax application ทางโทรศัพท์มือถือ จะได้รับสิทธิขยายเวลาการยื่นแบบ แสดงรายการฯ และชําระภาษีออกไปจนถึงวันที่ 9 เมษายน 2561
สําหรับผู้ที่มีข้อสงสัยสามารถสอบถามได้ที่ศูนย์สารนิเทศสรรพากร โทร. 1161 และหากพบเห็นการกระทําใดๆ ที่เป็นการหลีกเลี่ยงภาษี ขอให้แจ้งเบาะแสหรือข้อมูลต่างๆ ที่www.rd.go.th > เมนู “การแจ้งแหล่งภาษี”เพื่อที่กรมสรรพากรจะได้ดําเนินการตรวจสอบข้อเท็จจริงต่อไป
รัฐบาลไทย-ข่าวทำเนียบรัฐบาล-รองปลัดกระทรวงยุติธรรม ร่วมสังเกตการณ์งานวิชาการกับนักวิจัยองค์การเภสัชกรรม
วันจันทร์ที่ 2 ตุลาคม 2560
รองปลัดกระทรวงยุติธรรม ร่วมสังเกตการณ์งานวิชาการกับนักวิจัยองค์การเภสัชกรรม
นายธวัชชัย ไทยเขียว รองปลัดกระทรวงยุติธรรม เข้าร่วมสังเกตการณ์งานวิชาการกับนักวิจัยองค์การเภสัชกรรม
ในวันจันทร์ที่ ๒ ตุลาคม ๒๕๖๐ เวลา ๑๐.๐๐ น.
นายธวัชชัย ไทยเขียว รองปลัดกระทรวงยุติธรรม
เข้าร่วมสังเกตการณ์งานวิชาการกับนักวิจัยองค์การเภสัชกรรม
ซึ่งนําโดย ดร.ภญ.นันทกาญจน์ สุวรรณปิฎกกุล ผู้อํานวยการสถาบันวิจัยและพัฒนา
และคณะนักวิจัยจากองค์การเภสัชกรรม รวมถึงนักวิชาการที่เกี่ยวข้อง ตลอดจนผู้ป่วย
ที่ได้รับการบําบัดอาการป่วยจากโรคมะเร็ง โรคเบาหวาน เด็กสมองพิการ
อาการชัก และอื่นๆ โดยใช้สารสกัดจากกัญชาในการบําบัดรักษาโรคดังกล่าว
ซึ่งผลการบําบัดรักษาทําให้ผู้ป่วยมีการอาการดีขึ้นและหายจากอาการเป็นที่น่าพอใจ
ทั้งนี้ การแลกเปลี่ยนความคิดเห็นงานวิชาการดังกล่าว เพื่อเป็นข้อมูลสําหรับส่งเสริม
การศึกษางานวิจัยขององค์การเภสัชกรรมและนําไปสู่กระบวนการปรับแก้กฎหมายยาเสพติดในอนาคต
รัฐบาลไทย-ข่าวทำเนียบรัฐบาล- ‘หม่อมเต่า’เผยกรณีสหรัฐฯ ตัดจีเอสพี ยืนยัน ไทยคุ้มครองสิทธิแรงงานทุกคนยึดหลักมาตรฐานสากล
วันอาทิตย์ที่ 27 ตุลาคม 2562
‘หม่อมเต่า’เผยกรณีสหรัฐฯ ตัดจีเอสพี ยืนยัน ไทยคุ้มครองสิทธิแรงงานทุกคนยึดหลักมาตรฐานสากล
รมว.แรงงาน เผยกรณีสหรัฐฯ จะตัดจีเอสพีไทย ยืนยัน กระทรวงแรงงานและหน่วยเกี่ยวข้องบูรณาการคุ้มครองแรงงานยึดหลักสากลมาตลอด ทั้งการขจัดการใช้แรงงานเด็กในรูปแบบที่เลวร้ายที่สุดระดับความสําเร็จมากเป็นปีที่ 2 ติดต่อกัน การแก้ไขปัญหาการค้ามนุษย์ด้านแรงงาน
รมว.แรงงาน เผยกรณีสหรัฐฯ จะตัดจีเอสพีไทย ยืนยัน กระทรวงแรงงานและหน่วยเกี่ยวข้องบูรณาการคุ้มครองแรงงานยึดหลักสากลมาตลอด ทั้งการขจัดการใช้แรงงานเด็กในรูปแบบที่เลวร้ายที่สุดระดับความสําเร็จมากเป็นปีที่ 2 ติดต่อกัน การแก้ไขปัญหาการค้ามนุษย์ด้านแรงงานโดยปรับสถานะเป็นเทียร์ 2 การคุ้มครองแรงงานในกิจการประมงและได้ปลดใบเหลืองไอยูยู การให้สัตยาบันพิธีสารอนุสัญญาฉบับที่ 29 และฉบับที่ 188 พร้อมเดินหน้าปรับปรุงกฎหมายให้สัตยาบันฉบับที่ 87 และ 98
เมื่อวันที่ 27 ตุลาคม 2562 หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน เปิดเผยภายหลังการเป็นประธานการประชุมหารือร่วมกับ นายสุทธิ สุโกศล ปลัดกระทรวงแรงงาน และผู้บริหารระดับสูงของกระทรวงแรงงานถึงกรณีที่สหรัฐอเมริกาจะตัดสิทธิพิเศษภาษีศุลกากรสินค้า (จีเอสพี) ของไทยในอีก 6 เดือน โดยอ้างว่าประเทศไทยไม่สามารถแก้ปัญหาแรงงานให้เป็นไปตามหลักสากลได้นั้น ณ ห้องประชุมประสงค์ รณะนันทน์ ชั้น 5 อาคารกระทรวงแรงงาน โดย รมว.แรงงาน ได้กล่าวถึงผลการดําเนินการคุ้มครองแรงงานของกระทรวงแรงงานเพื่อให้เป็นไปและสอดคล้องตามหลักมาตรฐานสากลว่า ที่ผ่านมา รัฐบาลโดยกระทรวงแรงงานและหน่วยงานที่เกี่ยวข้องได้ตระหนักและให้ความสําคัญในการดูแลคุ้มครองแรงงานทุกคน เพื่อให้ได้รับสิทธิประโยชน์และความปลอดภัยในการทํางาน รวมทั้งอยู่บนพื้นฐานของหลักสิทธิมนุษยชนและความเสมอภาคเท่าเทียมกัน โดยทุกภาคส่วนได้บูรณาการการทํางานมาอย่างต่อเนื่อง ซึ่งจากผลการดําเนินงาน ทําให้ประเทศไทยอยู่ในระดับความสําเร็จมาก (Significant Advancement) ของสถานการณ์การขจัดการใช้แรงงานเด็กในรูปแบบที่เลวร้ายที่สุด ในปี 2560 เป็นปีที่ 2 ติดต่อกัน
ม.ร.ว.จัตุมงคลฯ กล่าวต่อว่า นอกจากนี้ กระทรวงต่างประเทศสหรัฐอเมริกา ยังได้ปรับสถานการณ์ปราบปรามการค้ามนุษย์ของประเทศไทยจาก Tier 2 Watch List มาเป็นระดับ Tier 2 และสหภาพยุโรป หรืออียู ประกาศปลดใบเหลืองไอยูยู ในส่วนของการรับรองอนุสัญญาฯ ต่อไอแอลโอ กระทรวงแรงงานได้ให้สัตยาบันพิธีสารส่วนเสริมปี ค.ศ.2014 ส่วนเสริมอนุสัญญาองค์การแรงงานระหว่างประเทศ ฉบับที่ 29 ว่าด้วยแรงงานบังคับ ค.ศ.1930 และแก้ไขเพิ่มเติมกฎหมายว่าด้วยการป้องกันและปราบปรามการค้ามนุษย์ เพื่อบังคับใช้กฎหมาย การช่วยเหลือคุ้มครองผู้เสียหายจากแรงงานบังคับ และกําหนดบทลงโทษเกี่ยวกับการบังคับใช้แรงงานหรือบริการให้มีประสิทธิภาพยิ่งขึ้น รวมทั้งการยื่นจดทะเบียนให้สัตยาบันอนุสัญญาไอแอลโอ ฉบับที่ 188 ว่าด้วยการคุ้มครองแรงงานภาคประมง ค.ศ.2007 ต่อไอแอลโอ เพื่อคุ้มครองแรงงานประมงให้ได้รับสิทธิด้านสุขภาพ ประกันสังคม และความปลอดภัยในการทํางาน โดยจะมีผลบังคับใช่ในวันที่ 18 พฤศจิกายนที่จะถึงนี้ ขณะเดียวกันยังได้พิจารณาให้สัตยาบันอนุสัญญาฯ ฉบับที่ 87 และ 98 เกี่ยวกับการรวมตัวตั้งเป็นสหภาพแรงงานและเจรจาต่อรอง ซึ่งขณะนี้กําลังปรับปรุงกฎหมายเสนอต่อคณะรัฐมนตรีและกฎษฎีกา รวมทั้งรับฟังความเห็นจากทุกฝ่าย
ทั้งนี้ กระทรวงแรงงานจะทํางานอย่างใกล้ชิดกับองค์การแรงงานระหว่างประเทศ (ILO) เพื่อให้การดูแลคุ้มครองแรงงานทุกคนเป็นไปอย่างมีประสิทธิภาพและสอดคล้องตามหลักมาตรฐานสากลต่อไป
รัฐบาลไทย-ข่าวทำเนียบรัฐบาล-รมว.ดิจิทัลฯ ลงพื้นที่ตรวจเยี่ยมการดำเนินงานของสถานีอุตุนิยมวิทยาเพชรบูรณ์
วันจันทร์ที่ 17 กันยายน 2561
รมว.ดิจิทัลฯ ลงพื้นที่ตรวจเยี่ยมการดําเนินงานของสถานีอุตุนิยมวิทยาเพชรบูรณ์
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) ลงพื้นที่ตรวจเยี่ยมการดําเนินงานของสถานีอุตุนิยมวิทยาเพชรบูรณ์ เมื่อวันที่ 17 กันยายน 2561 ณ สถานีอุตุนิยมวิทยาเพชรบูรณ์ ตําบลในเมือง อําเภอเมือง จังหวัดเพชรบูรณ์ ซึ่งมีภารกิจการตรวจสอบอากาศ เพื่อเผยแพร่ข่าวสารด้านการพยากรณ์อากาศ การเตือนภัยธรรมชาติ และการพยากรณ์อากาศเพื่อการเกษตร ในพื้นที่จังหวัดเพชรบูรณ์ โดยได้ทําการเผยแพร่ข้อมูลอุตุนิยมวิทยาเป็นประจําทุกวัน พร้อมนําส่งข้อมูลให้กับสถานีวิทยุกระจายเสียงกรมอุตุนิยมวิทยาพิษณุโลก เพื่อแจ้งประชาสัมพันธ์ให้กับเครือข่ายกรมอุตุนิยมวิทยาให้กับประชาชนในพื้นที่ภาคเหนือตอนล่างและภาคกลางตอนบน ตลอดจนสนับสนุนการประกาศเตือนภัยเพื่อเพิ่มความปลอดภัยของชีวิต และลดความสูญเสียในชีวิตและทรัพย์สินได้ ทั้งนี้ รมว.กระทรวงดิจิทัลฯ ได้แนะนําให้สถานีอุตุนิยมวิทยาเพชรบูรณ์ ดําเนินการรายงานข้อมูลพยากรณ์อากาศด้านการเตือนภัยพิบัติในระดับพื้นที่ ด้วยการภาษาที่เข้าใจง่าย เพื่อให้ประชาชนสามารถเตรียมการในการดําเนินชีวิตประจําวัน และการประกอบอาชีพ อีกทั้งยังช่วยป้องกันและลดความสูญเสียที่อาจเกิดจากภัยธรรมชาติได้ด้วย พร้อมทั้งให้กรมอุตุนิยมวิทยา ดําเนินการอัพเดตแอปพลิเคชั่น “TMD Smart SIM” รวมถึงการใช้คอมพิวเตอร์สมรรถนะสูงอย่างเต็มประสิทธิภาพ เพื่อให้ประชาชนได้ประโยชน์ทั้งในเรื่องของความแม่นยําความง่ายในการเข้าถึง ข้อมูล และสามารถเข้าใจคําพยากรณ์อากาศและการเตือนภัยได้ง่ายขึ้น
*********************
รัฐบาลไทย-ข่าวทำเนียบรัฐบาล-รมช.สาธิต ชูการแพทย์วิถีใหม่ สร้างความเชื่อมั่นบริการ
วันจันทร์ที่ 3 สิงหาคม 2563
รมช.สาธิต ชูการแพทย์วิถีใหม่ สร้างความเชื่อมั่นบริการ
รัฐมนตรีช่วยว่าการกระทรวงสาธารณสุข ชูกรมการแพทย์ต้นแบบการบริหารจัดการการแพทย์วิถีใหม่ เน้นความปลอดภัยทั้งผู้ให้ ผู้รับบริการ ขยายผลไปยังโรงพยาบาลในภูมิภาค จัดอบรมพัฒนาศักยภาพบุคลากรที่จังหวัดระยอง สร้างความเชื่อมั่น กระตุ้นเศรษฐกิจจังหวัด
รัฐมนตรีช่วยว่าการกระทรวงสาธารณสุข ชูกรมการแพทย์ต้นแบบการบริหารจัดการการแพทย์วิถีใหม่ เน้นความปลอดภัยทั้งผู้ให้ ผู้รับบริการ ขยายผลไปยังโรงพยาบาลในภูมิภาค จัดอบรมพัฒนาศักยภาพบุคลากรที่จังหวัดระยอง สร้างความเชื่อมั่น กระตุ้นเศรษฐกิจจังหวัด
วันนี้ (3 สิงหาคม 2563) ที่โรงแรมโกลเด้น ซิตี้ ระยอง จ.ระยอง ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เปิดการอบรมเชิงปฏิบัติการพัฒนาศักยภาพการบริหารจัดการองค์กร (Strengthening Hospital Management : DMS Next Step to New Normal) เพื่อให้บุคลากรสังกัดกรมการแพทย์ ร่วมจัดทําแผนปฏิบัติราชการให้สอดคล้องกับนโยบายและสถานการณ์ สอดคล้องกับการให้บริการทางการแพทย์วิถีใหม่ (New normal medical services) พร้อมปาฐกถาพิเศษ “ความคาดหวังต่อการแพทย์วิถีใหม่”
ดร.สาธิตกล่าวว่า จากสถานการณ์การแพร่ระบาดของโรคโควิด 19 ที่ผ่านมา กรมการแพทย์ ได้ คิดค้นศึกษาวิจัยวิธีดูแล การรักษา ฟื้นฟู ผู้ป่วยโรคโควิด 19 นําเทคโนโลยี นวัตกรรมทางการแพทย์มาปรับระบบบริการ ทางการแพทย์วิถีใหม่ หรือ New normal medical services ที่สร้างความเชื่อมั่นว่าเจ้าหน้าที่และผู้รับบริการมีความปลอดภัย เช่น จัดห้องแยกกลุ่มผู้ป่วยที่มีอาการโรคทางเดินหายใจ การปรับระบบบริการเพื่อลดความแออัดในสถานพยาบาล ขึ้นทะเบียนและนัดตรวจด้วยระบบ Online หรือ Kiosk ให้คําปรึกษาและรักษาทางไกลด้วย Telemedicine เป็นต้น ทําให้ประชาชนเข้าถึงบริการทางการแพทย์ต่อเนื่อง เท่าเทียม
“คาดหวังที่จะเห็นบุคลากรกรมการแพทย์เป็นผู้นําในด้านการวินิจฉัย บําบัด รักษา และฟื้นฟูผู้ป่วยด้วยแนวทางการแพทย์วิถีใหม่ที่มีประสิทธิภาพ สอดคล้องเชื่อมโยงเป็นภาพรวมทั้งระบบ เกิดผลสัมฤทธิ์อย่างเป็นรูปธรรม มีความคุ้มค่า เกิดประโยชน์สูงสุด และเพื่อให้ประชาชนมีสุขภาพดี ซึ่งการจัดอบรมพัฒนาศักยภาพบุคลากรที่จังหวัดระยองครั้งนี้ ยังเป็นการสร้างความเชื่อมั่น กระตุ้นเศรษฐกิจจังหวัดตามนโยบายรัฐบาลอีกด้วย” ดร.สาธิตกล่าว
ด้านนายแพทย์สมศักดิ์ อรรฆศิลป์ อธิบดีกรมการแพทย์ กล่าวว่า กรมการแพทย์เป็นกรมวิชาการ เกี่ยวข้องโดยตรงด้านการวินิจฉัย บําบัดรักษา ฟื้นฟูสมรรถภาพ รวมทั้งการถ่ายทอดเทคโนโลยีทางการแพทย์ระดับตติยภูมิที่ยุ่งยากซับซ้อนไปสู่โรงพยาบาลทั่วประเทศ จากสถานการณ์การแพร่ระบาดของโรคโควิด 19 บริการทางการแพทย์เปลี่ยนไปเป็นการแพทย์วิถีใหม่ จึงได้จัดอบรมพัฒนาศักยภาพในสังกัด ระดับผู้บริหาร และผู้ปฏิบัติงานด้านการจัดทําแผนและยุทธศาสตร์ของหน่วยงาน ทั้งด้านวิชาการ บริการ และการบริหารจัดการให้สอดคล้องกับนโยบาย และแนวทางการให้บริการทางการแพทย์วิถีใหม่ ซึ่งจะต้องขับเคลื่อนและขยายผลไปยังโรงพยาบาลในระดับภูมิภาคทั่วประเทศ ตามมาตรการความปลอดภัยทั้งผู้ป่วย และผู้ให้บริการ การลดความแออัดในโรงพยาบาล โดยประชาชนยังได้รับบริการทางการแพทย์อย่างต่อเนื่อง เท่าเทียม
******************************************** 3 สิงหาคม 2563
รัฐบาลไทย-ข่าวทำเนียบรัฐบาล-“อนุทิน” เจรจา 2 แบงค์ใหญ่ ลดดอกเบี้ยสร้างขวัญกำลังใจให้เจ้าหน้าที่สู้ภัยโควิด 19
วันพุธที่ 22 เมษายน 2563
“อนุทิน” เจรจา 2 แบงค์ใหญ่ ลดดอกเบี้ยสร้างขวัญกําลังใจให้เจ้าหน้าที่สู้ภัยโควิด 19
รองนายกรัฐมนตรีและรัฐมนตรีว่าการกระทรวงสาธารณสุขเจรจา 2 แบงค์ใหญ่ ลดดอกเบี้ย สร้างขวัญกําลังใจให้บุคลากรสาธารณสุขสู้ภัยโควิด 19
รองนายกรัฐมนตรีและรัฐมนตรีว่าการกระทรวงสาธารณสุขเจรจา 2 แบงค์ใหญ่ ลดดอกเบี้ย สร้างขวัญกําลังใจให้บุคลากรสาธารณสุขสู้ภัยโควิด 19
วันนี้ (22 เมษายน 2563) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข หารือกับผู้แทนธนาคารออมสิน และธนาคารกรุงไทยเรื่องมาตรการสร้างขวัญและกําลังใจแก่บุคลากรกระทรวงสาธารณสุขในสถานการณ์โรคติดเชื้อไวรัสโคโรนา 2019 พร้อมให้สัมภาษณ์ ว่า ได้ขอความร่วมมือจากธนาคารทั้ง 2 แห่งในการลดดอกเบี้ยให้มากที่สุด เพื่อสร้างขวัญกําลังใจกับบุคลากรสาธารณสุข ซึ่งเป็นการดําเนินการตามมติ ครม.เมื่อวันที่ 7 เมษายน 2563 ในการช่วยเหลือเพื่อบรรเทาผลกระทบให้กับข้าราชการและบุคลากรของกระทรวงสาธารณสุข จากสถานการณ์ระบาดของโรคติดเชื้อไวรัสโคโรนา 2019 โดยได้ยื่นข้อเสนอให้ทั้ง 2 ธนาคาร ลดดอกเบี้ยให้แก่บุคลากรทางการแพทย์ร้อยละ 2 และให้ปลัดกระทรวงสาธารณสุขเจรจาในรายละเอียดให้กับบุคลากรทางการแพทย์ต่อไป ทั้งนี้จะนําข้อมูลไปชี้แจงกับ รมว.คลัง ด้วยตนเองอีกทางหนึ่งด้วย
“กระทรวงสาธารณสุข มีมาตรการสร้างขวัญและกําลังใจแก่บุคลากรกระทรวงสาธารณสุขที่เสียสละทํางานดูแลสุขภาพประชาชนอย่างเต็มที่ โดยหาแนวทางช่วยลดรายจ่ายของทั้งข้าราชการ ลูกจ้างกระทรวงสาธารณสุข ซึ่งธนาคารทั้ง 2 แห่งได้รับข้อเสนอนําไปพิจารณา และจะมีการหารือให้ได้ข้อสรุปร่วมกันอีกครั้ง” นายอนุทินกล่าว
****************************** 22 เมษายน 2563
รัฐบาลไทย-ข่าวทำเนียบรัฐบาล-ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ เยี่ยมเยียนพบปะสนทนากับผู้บริหาร คณาจารย์ และนักศึกษา สถาบันเทคโนโลยีปทุมวัน และบรรยายพิเศษ
วันศุกร์ที่ 15 กันยายน 2560
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ เยี่ยมเยียนพบปะสนทนากับผู้บริหาร คณาจารย์ และนักศึกษา สถาบันเทคโนโลยีปทุมวัน และบรรยายพิเศษ
ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ เยี่ยมเยียนพบปะสนทนากับผู้บริหาร คณาจารย์ และนักศึกษา สถาบันเทคโนโลยีปทุมวัน และบรรยายพิเศษ เรื่อง 'ศาสตร์พระราชากับพัฒนาการทางการศึกษา และสืบสานพระราชปณิธานสถานศึกษาคุณธรรม'
ข่าวสํานักงานรัฐมนตรี484/2560
ม.ล.ปนัดดา ดิศกุลพบปะสนทนากับนักศึกษาสถาบันเทคโนโลยีปทุมวัน
เมื่อวันพุธที่ 13 กันยายน 2560 ม.ล.ปนัดดา ดิศกุล รัฐมนตรีช่วยว่าการกระทรวงศึกษาธิการ เยี่ยมเยียนพบปะสนทนากับผู้บริหาร คณาจารย์ และนักศึกษา สถาบันเทคโนโลยีปทุมวัน และบรรยายพิเศษ เรื่อง 'ศาสตร์พระราชากับพัฒนาการทางการศึกษา และสืบสานพระราชปณิธานสถานศึกษาคุณธรรม' ณ หอประชุมสถาบันเทคโนโลยีปทุมวัน
ม.ล.ปนัดดา ดิศกุลกล่าวว่า ในการเดินทางมาพบปะครั้งนี้ เพื่อขอความร่วมมือร่วมใจ ในการร่วมขับเคลื่อนโครงการสถานศึกษาคุณธรรม เพื่อถวายเป็นพระราชกุศลแด่พระบาทสมเด็จพระปรมินทรมหาภูมิพลอดุลยเดช เป็นการน้อมนําพระราชดํารัสคําสอน ไปปรับใช้ในการดํารงตน การเรียน และการทํางาน พร้อมสนองพระราชปณิธานของ สมเด็จพระเจ้าอยู่หัวมหาวชิราลงกรณ บดินทรเทพยวรางกูรซึ่งมีความห่วงใยเรื่องการศึกษาและลูกหลานเยาชน และประสงค์จะเห็นการเสริมสร้างชาติด้วยความรู้ ลูกหลานมีสัมมาชีพสุจริต ตลอดจนยึดมั่นหลักคุณธรรมจริยธรรมในการดําเนินชีวิต
ดังนั้น ขอให้ทุกคนมีความภาคภูมิใจ ที่ได้ศึกษาเล่าเรียนในสถาบันอันทรงเกียรติแห่งนี้ พร้อมบําเพ็ญความดีเป็นประโยชน์ต่อตนเองและผู้อื่นรักชาติบ้านเมือง บํารุงชาติ ศาสนา พระมหากษัตริย์ ดํารงเอกลักษณ์ความเป็นไทย อ่อนน้อมถ่อมตน ไม่พลีพลาม ไม่ทําการสิ่งใดจนขาดความยับยั้งชั่งใจ แต่ในขณะเดียวกัน ต้องมีความสุขุมรอบคอบ และพูดก่อนคิด เพราะหากเราพูดชนะใจคน โน้มน้าวจูงใจได้ ในอนาคตก็จะมีแต่ผู้รักใคร่ เมื่อเรียนจบไปก็มีสัมมาอาชีพที่ดี แต่ต้องไม่ลืมพระคุณพ่อแม่ ผู้มีพระคุณ ตลอดจนครูด้วย เรามีความรู้ได้ เพราะมีครูอบรมสั่งสอนด้วยความรัก ส่วนสถานศึกษาจะช่วยเสริมสร้างความรู้รักสามัคคี ให้บ้านเมืองไทย มีความร่มเย็นเป็นสุขใต้ร่มพระบารมี
นอกจากนี้ ขอฝากแนวคิดเพื่อนําไปปรับใช้ตามกาลเทศะ 4 ส่วน คือ Protocol: มีระเบียบวิธี, Etiquette: จริยธรรมและจารีตทางความคิดที่ดี, Manners:มารยาทจรรยา, Education การศึกษา (Education)
ซึ่งหากสามารถผสานทั้ง 4 ส่วน เข้ากับการทํางาน การดํารงชีวิต เราก็จะมีสถานศึกษาที่ดี และประเทศก็จะน่าอยู่ สงบร่มเย็นมากขึ้น
นวรัตน์ รามสูต, บัลลังก์ โรหิตเสถียร: สรุป/รายงาน
อิทธิพล รุ่งก่อน: ภาพ
รัฐบาลไทย-ข่าวทำเนียบรัฐบาล-สมอ.ชี้แจงใช้มาตรฐานบัลลาสต์และหลอดไฟฟลูออเรสเซนต์ใหม่เพิ่มคุณภาพชีวิตประชาชน
วันพฤหัสบดีที่ 23 มีนาคม 2560
สมอ.ชี้แจงใช้มาตรฐานบัลลาสต์และหลอดไฟฟลูออเรสเซนต์ใหม่เพิ่มคุณภาพชีวิตประชาชน
สํานักงานมาตรฐานผลิตภัณฑ์อุตสาหกรรม ชี้แจงใช้มาตรฐานบัลลาสต์และหลอดไฟฟลูออเรสเซนต์ใหม่เพิ่มคุณภาพชีวิตประชาชน
สํานักงานมาตรฐานผลิตภัณฑ์อุตสาหกรรม (สมอ.) จัดสัมมนาเรื่อง “การเตรียมความพร้อมในการแก้ไขปรับปรุงมาตรฐานผลิตภัณฑ์บัลลาสต์สําหรับหลอดฟลูออเรสเซนซ์ : คุณลักษณะที่ต้องการด้านความปลอดภัย และคุณลักษณะที่ต้องการด้านประสิทธิภาพพลังงาน และผลิตภัณฑ์หลอดฟลูออเรสเซนซ์ขั้วคู่ : คุณลักษณะที่ต้องการด้านความปลอดภัย มาตรฐานเลขที่ มอก. 23-2558 มอก. 2337-2557 และ มอก. 956-2557” ในวันจันทร์ที่ 27 มีนาคม 2560 เวลา 09.00 น. โดยมี นาย พิสิฐ รังสฤษฎ์วุฒิกุล เลขาธิการสํานักงานมาตรฐานผลิตภัณฑ์อุตสาหกรรม (สมอ.) เป็นประธานเปิดงานสัมมนา ณ ห้องพาราเดียม A โรงแรมเดอะ เบอร์เคลีย์ ประตูน้ํา กรุงเทพฯ สอบถามเพิ่มเติมได้ที่โทร 02 202 3326
การกําหนดมาตรฐานใหม่ครั้งนี้เพื่อให้เกิดความเข้มข้นด้านมาตรฐานความปลอดภัยที่สูงขึ้น เหมาะสมกับสถานการณ์ปัจจุบัน และเกิดประสิทธิภาพในการประหยัดพลังงานมากขึ้น สอดคล้องกับมาตรฐานสากล พร้อมกับชี้แจงผู้เกี่ยวข้องให้ทราบถึงข้อกําหนดในการตรวจสอบผลิตภัณฑ์ตามมาตรฐานข้างต้นและเตรียมความพร้อมในการดําเนินการเพื่อให้มีความเข้าใจในผลิตภัณฑ์ที่ตรงกัน ทราบการยกเลิกและกําหนดใหม่มาตรฐานผลิตภัณฑ์ดังกล่าวและสามารถเตรียมตัวเพื่อดําเนินการปรับปรุงแก้ไขผลิตภัณฑ์ให้เป็นไปตามข้อกําหนดของมาตรฐานฉบับใหม่และสามารถประกอบกิจการทําหรือนําเข้าได้อย่างต่อเนื่อง
---------------------------------------------------
สอบถามข้อมูลเพิ่มเติมได้ที่ คุณภาวินี ชนะพลชัย โทร 089 770 2659 หรือ อีเมลล์ nguanpr@gmail.com